title: Komission täytäntöönpanoasetus (EU) N:o 598/2012, annettu 5 päivänä heinäkuuta 2012 , tiettyihin al-Qaida-verkostoa lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 172. kerran

text:
               6.7.2012

               FI

               Euroopan unionin virallinen lehti

               L 176/59

         KOMISSION TÄYTÄNTÖÖNPANOASETUS (EU) N:o 598/2012,
   annettu 5 päivänä heinäkuuta 2012,
   tiettyihin al-Qaida-verkostoa lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 172. kerran
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyihin al-Qaida-verkostoa lähellä oleviin henkilöihin ja yhteisöihin kohdistuvista erityisistä rajoittavista toimenpiteistä 27 päivänä toukokuuta 2002 annetun neuvoston asetuksen (EY) N:o 881/2002, (1) ja erityisesti sen 7 artiklan 1 kohdan a alakohdan ja 7 a artiklan 5 kohdan,
   sekä katsoo seuraavaa:

               (1)

               Asetuksen (EY) N:o 881/2002 liitteessä I on luettelo henkilöistä, ryhmistä ja yhteisöistä, joita asetuksessa tarkoitettu varojen ja muiden taloudellisten resurssien jäädyttäminen koskee.

               (2)

               Yhdistyneiden kansakuntien turvallisuusneuvoston pakotekomitea päätti 21 päivänä kesäkuuta 2012 poistaa kaksi luonnollista henkilöä niiden henkilöiden, ryhmien ja yhteisöjen luettelosta, joita asetuksessa tarkoitettu varojen ja muiden taloudellisten resurssien jäädyttäminen koskee, tarkasteltuaan kyseisten henkilöiden esittämiä luettelosta poistamista koskevia pyyntöjä ja Yhdistyneiden kansakuntien turvallisuusneuvoston päätöslauselman 1904(2009) nojalla perustetun oikeusasiamiehen kokonaisselvityksiä. Pakotekomitea päätti 27 päivänä kesäkuuta 2012 poistaa yhden luonnollisen henkilön luettelosta. Lisäksi se päätti 10 päivänä toukokuuta 2012, 25 päivänä toukokuuta 2012 ja 21 päivänä kesäkuuta 2012 muuttaa viittää kohtaa luettelossa.

               (3)

               Sen vuoksi asetuksen (EY) N:o 881/2002 liite I olisi päivitettävä,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 881/2002 liite I tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä heinäkuuta 2012.

            Komission puolesta, puheenjohtajan nimissä

            Ulkopolitiikan välineiden hallinnon päällikkö

      (1)  EYVL L 139, 29.5.2002, s. 9.

      LIITE
      Muutetaan asetuksen (EY) N:o 881/2002 liite I seuraavasti:

                  (1)

                  Poistetaan luonnollisten henkilöiden luettelosta seuraavat kohdat:

                              (a)

                                 ”Rachid Fettar (alias a) Amine del Belgio, b) Amine di Napoli, c) Djaffar, d) Taleb, e) Abu Chahid). Osoite: 30 Abdul Rahman Street, Mirat Bab Al-Wadi, Algeria. Syntynyt 16.4.1969 Bouloginissa, Algeria. Algerian kansalainen. Lisätietoja: Italia luovuttanut Algerialle. 2 a artiklan 4 kohdan b alakohdassa tarkoitettu nimeämispäivä: 25.6.2003.”

                              (b)

                                 ”Chabaane Ben Mohamed Ben Mohamed Al-Trabelsi (alias Chabaane Ben Mohamed Trabelsi). Osoite: Via Salvo D’Acquisto 2, Varese, Italia. Syntynyt 1.5.1966 Menzel Temimessä, Nabeulissä, Tunisiassa. Tunisian kansalainen. Passin nro: L945660 (4.12.1998 myönnetty Tunisian passi, jonka voimassaolo päättyi 3.12.2001). Lisätietoja: a) Italian verotunnus: TRB CBN 66E01 Z352O, b) oleskeli Italiassa joulukuussa 2009, c) äidin nimi: Um al-Khayr al-Wafi. 2 a artiklan 4 kohdan b alakohdassa tarkoitettu nimeämispäivä: 23.6.2004.”

                              (c)

                                 ”Nedal Mahmoud Saleh (alias a) Nedal Mahmoud N. Saleh, b) Salah Nedal, c) Tarek Naser, d) Hitem, e) Hasim). Osoite: Manchester, Yhdistynyt kuningaskunta. Syntymäaika: 26.3.1972. Syntymäpaikka: Tunisia. Tunisian kansalainen. 2 a artiklan 4 kohdan b alakohdassa tarkoitettu nimeämispäivä: 25.6.2003.”

                  (2)

                  Korvataan luonnollisten henkilöiden luettelossa kohta ”Abid Hammadou (alias a) Abdelhamid Abou Zeid; b) Youcef Adel; c) Abou Abdellah). Syntynyt 12.12.1965 Touggourtissa, Ouarglan maakunnassa (Wilaya de Ouargla), Algeriassa. Algerian kansalainen. Lisätietoja: a) yhteydessä Organisation of Al-Qaida in the Islamic Maghreb -järjestöön; b) oleskelee Pohjois-Malissa (tilanne kesäkuussa 2008); c) äidin nimi: Fatma Hammadou; isän nimi: Benabes.” seuraavasti:
                  ”Amor Mohamed Ghedeir (alias a) Abdelhamid Abou Zeid, b) Youcef Adel, c) Abou Abdellah, d) Abid Hammadou). Syntynyt noin vuonna 1958 Deb-Debissä, Amenasissa, Illizun maakunnassa (Wilaya de Illizu), Algeriassa. Algerian kansalainen. Lisätietoja: a) äidin nimi: Benarouba Bachira, b) isän nimi: Mabrouk. 2 a artiklan 4 kohdan b alakohdassa tarkoitettu nimeämispäivä: 3.7.2008.”

                  (3)

                  Korvataan luonnollisten henkilöiden luettelossa kohta ”Mohammad Ilyas Kashmiri (alias a) Muhammad Ilyas Kashmiri, b) Elias al-Kashmiri, c) Ilyas Naib Amir). Titteli: a) Mufti, b) Maulana. Osoite: Thathi Village, Samahni, Bhimber District, Pakistanin hallinnoima Kashmir. Syntymäaika: a) 2.1.1964, b) 10.2.1964. Syntymäpaikka: Bhimber, Samahani Valley, Pakistanin hallinnoima Kashmir. Muita tietoja: Harakat-ul Jihad Islamin komentaja. 2 a artiklan 4 kohdan b alakohdassa tarkoitettu nimeämispäivä: 6.8.2010.” seuraavasti:
                  ”Mohammad Ilyas Kashmiri (alias a) Muhammad Ilyas Kashmiri, b) Elias al-Kashmiri, c) Ilyas Naib Amir). Titteli: Mufti. Osoite: Thathi Village, Samahni, Bhimber District, Pakistanin hallinnoima Kashmir. Syntymäaika: a) 2.1.1964, b) 10.2.1964. Syntymäpaikka: Bhimber, Samahani Valley, Pakistanin hallinnoima Kashmir. Lisätietoja: a) aiempi titteli: Maulana, b) ilmoitettu kuolleen Pakistanissa 11.6.2011. 2 a artiklan 4 kohdan b alakohdassa tarkoitettu nimeämispäivä: 6.8.2010.”

                  (4)

                  Korvataan luonnollisten henkilöiden luettelossa kohta ”Mati ur-Rehman (alias a) Mati-ur Rehman, b) Mati ur Rehman, c) Matiur Rahman, d) Matiur Rehman, e) Matti al-Rehman, f) Abdul Samad, g) Samad Sial, h) Abdul Samad Sial). Syntymäaika. Syntynyt noin vuonna 1977. Kansalaisuus: Pakistanin kansalainen. Lisätietoja: Mati ur-Rehman johtaa Lashkar i Jhangvin operatiivista komentoa. 2 a artiklan 4 kohdan b alakohdassa tarkoitettu nimeämispäivä: 22.8.2011.” seuraavasti:
                  ”Mati ur-Rehman Ali Muhammad (alias a) Mati-ur Rehman, b) Mati ur Rehman, c) Matiur Rahman, d) Matiur Rehman, e) Matti al-Rehman, f) Abdul Samad, g) Samad Sial, h) Abdul Samad Sial, i) Ustad Talha, j) Qari Mushtaq, k) Tariq, l) Hussain). Syntymäaika: noin vuonna 1977. Syntymäpaikka: Chak number 36/DNB, Rajkan, Madina Colony, Bahawalpur District, Punjabin maakunta, Pakistan. Pakistanin kansalainen. 2 a artiklan 4 kohdan b alakohdassa tarkoitettu nimeämispäivä: 22.8.2011.”

                  (5)

                  Korvataan luonnollisten henkilöiden luettelossa kohta ”Youcef Abbes (alias Giuseppe). Syntynyt 5.1.1965 Bab el Ouedissa, Algiersissa, Algeriassa. Algerian kansalainen. Lisätietoja: a) Italian viranomaisten mukaan oikeuden pakoilija (tilanne 5.7.2008); b) ilmoitettu kuolleen vuonna 2000; c) isän nimi: Mokhtar; d) äidin nimi: Abbou Aicha; e) veli Moustafa Abbes. 2 a artiklan 4 kohdan b alakohdassa tarkoitettu nimeämispäivä: 17.3.2004.” seuraavasti:
                  ”Youcef Abbes (alias Giuseppe). Syntynyt 5.1.1965 Bab el Ouedissa, Algiersissa, Algeriassa. Algerian kansalainen. Lisätietoja: a) isän nimi: Mokhtar, b) äidin nimi: Abbou Aicha. 2 a artiklan 4 kohdan b alakohdassa tarkoitettu nimeämispäivä: 17.3.2004.”

                  (6)

                  Korvataan luonnollisten henkilöiden luettelossa kohta ”Fahd Mohammed Ahmed Al-Quso (alias a) Fahd al-Quso, b) Fahd Mohammed Ahmen Al-Quso, c) Abu Huthaifah, d) Abu Huthaifah al-Yemeni, e) Abu Huthaifah al-Adani, f) Abu al-Bara, g) Abu Huthayfah al- Adani, h) Fahd Mohammed Ahmed al-Awlaqi, i) Huthaifah al-Yemeni, j) Abu Huthaifah al-Abu al-Bara, k) Fahd Mohammed Ahmad al-Kuss). Osoite: Jemen. Syntynyt 12.11.1974 Adenissa, Jemenissä. Jemenin kansalainen. Lisätietoja: a) Jemenin henkilötunnus 2043, b) Al-Qaida agentti Arabian niemimaalla ja solunjohtaja Shabwan provinssissa Jemenissä. 2 a artiklan 4 kohdan b alakohdassa tarkoitettu nimeämispäivä: 7.12.2010.” seuraavasti:
                  ”Fahd Mohammed Ahmed Al-Quso (alias a) Fahd al-Quso, b) Fahd Mohammed Ahmen Al-Quso, c) Abu Huthaifah, d) Abu Huthaifah al-Yemeni, e) Abu Huthaifah al-Adani, f) Abu al-Bara, g) Abu Huthayfah al- Adani, h) Fahd Mohammed Ahmed al-Awlaqi, i) Huthaifah al-Yemeni, j) Abu Huthaifah al-Abu al-Bara, k) Fahd Mohammed Ahmad al-Kuss). Osoite: Jemen. Syntynyt 12.11.1974 Adenissa, Jemenissä. Jemenin kansalainen. Lisätietoja: ilmoitettu kuolleen 6.5.2012 Jemenissä. 2 a artiklan 4 kohdan b alakohdassa tarkoitettu nimeämispäivä: 7.12.2010.”


title: Komission täytäntöönpanoasetus (EU) N:o 461/2014, annettu 5 päivänä toukokuuta 2014 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               6.5.2014

               FI

               Euroopan unionin virallinen lehti

               L 133/53

         KOMISSION TÄYTÄNTÖÖNPANOASETUS (EU) N:o 461/2014,
   annettu 5 päivänä toukokuuta 2014,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä toukokuuta 2014.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 157, 15.6.2011, s. 1.

      LIITE
      Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  MA

                  35,3

                  MK

                  96,5

                  TN

                  109,1

                  TR

                  97,3

                  ZZ

                  84,6

                  0707 00 05

                  MA

                  35,6

                  MK

                  51,1

                  TR

                  133,0

                  ZZ

                  73,2

                  0709 93 10

                  MA

                  70,8

                  TR

                  113,2

                  ZA

                  31,4

                  ZZ

                  71,8

                  0805 10 20

                  EG

                  54,5

                  IL

                  74,0

                  MA

                  55,5

                  TN

                  68,6

                  TR

                  63,3

                  ZZ

                  63,2

                  0805 50 10

                  MA

                  35,6

                  TR

                  95,1

                  ZZ

                  65,4

                  0808 10 80

                  AR

                  95,2

                  BR

                  89,6

                  CL

                  100,5

                  CN

                  98,6

                  MK

                  30,8

                  NZ

                  137,8

                  US

                  158,7

                  ZA

                  110,2

                  ZZ

                  102,7

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) 2015/1151, annettu 2 päivänä heinäkuuta 2015, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (De Meerlander (SMM))

text:
               15.7.2015

               FI

               Euroopan unionin virallinen lehti

               L 187/4

         KOMISSION TÄYTÄNTÖÖNPANOASETUS (EU) 2015/1151,
   annettu 2 päivänä heinäkuuta 2015,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (De Meerlander (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Alankomaiden hakemus nimityksen ”De Meerlander” rekisteröimiseksi julkaistiin Euroopan unionin virallisessa lehdessä
                   (2) asetuksen (EU) N:o 1151/2012 50 artiklan 2 kohdan a alakohdan mukaisesti.

               (2)

               Koska komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, nimitys ”De Meerlander” olisi rekisteröitävä,

         ON HYVÄKSYNYT TÄMÄN ASETUKSEN:
   1 artikla
   Rekisteröidään nimitys ”De Meerlander” (SMM).
   Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 (3) liitteessä XI mainitun luokan 1.6 ”Hedelmät, vihannekset ja viljat sellaisenaan tai jalostettuina” tuotteeseen.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä heinäkuuta 2015.

            Komission puolesta,

            puheenjohtajan nimissä

         Phil HOGAN

            Komission jäsen

      (1)  EUVL L 343, 14.12.2012, s. 1.

      (2)  EUVL C 70, 27.2.2015, s. 16.

      (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).


title: Komission täytäntöönpanoasetus (EU) 2015/1611, annettu 24 päivänä syyskuuta 2015, kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               25.9.2015

               FI

               Euroopan unionin virallinen lehti

               L 249/23

         KOMISSION TÄYTÄNTÖÖNPANOASETUS (EU) 2015/1611,
   annettu 24 päivänä syyskuuta 2015,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 24 päivänä syyskuuta 2015.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  EUVL L 157, 15.6.2011, s. 1.

      LIITE

         Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  MA

                  210,4

                  MK

                  49,4

                  TR

                  81,7

                  XS

                  41,5

                  ZZ

                  95,8

                  0707 00 05

                  MK

                  46,1

                  TR

                  137,2

                  ZZ

                  91,7

                  0709 93 10

                  TR

                  138,3

                  ZZ

                  138,3

                  0805 50 10

                  AG

                  150,3

                  AR

                  137,5

                  BO

                  138,3

                  CL

                  147,7

                  UY

                  118,3

                  ZA

                  131,6

                  ZZ

                  137,3

                  0806 10 10

                  EG

                  170,2

                  MK

                  32,3

                  TR

                  121,7

                  ZZ

                  108,1

                  0808 10 80

                  AR

                  209,4

                  CL

                  164,9

                  NZ

                  132,8

                  US

                  142,9

                  ZA

                  137,8

                  ZZ

                  157,6

                  0808 30 90

                  AR

                  88,2

                  CL

                  148,3

                  NZ

                  175,8

                  TR

                  120,2

                  ZA

                  172,2

                  ZZ

                  140,9

                  0809 30 10, 0809 30 90

                  MK

                  84,1

                  TR

                  154,3

                  ZZ

                  119,2

                  0809 40 05

                  BA

                  56,0

                  MK

                  38,7

                  XS

                  61,9

                  ZZ

                  52,2

         (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) N:o 173/2012, annettu 29 päivänä helmikuuta 2012 , asetuksen (EU) N:o 185/2010 muuttamisesta eräiden ilmailun turvaamista koskevien erityistoimenpiteiden selkiyttämiseksi ja yksinkertaistamiseksi  ETA:n kannalta merkityksellinen teksti

text:
               1.3.2012

               FI

               Euroopan unionin virallinen lehti

               L 59/1

         KOMISSION TÄYTÄNTÖÖNPANOASETUS (EU) N:o 173/2012,
   annettu 29 päivänä helmikuuta 2012,
   asetuksen (EU) N:o 185/2010 muuttamisesta eräiden ilmailun turvaamista koskevien erityistoimenpiteiden selkiyttämiseksi ja yksinkertaistamiseksi
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisistä siviili-ilmailun turvaamista koskevista säännöistä ja asetuksen (EY) N:o 2320/2002 kumoamisesta 11 päivänä maaliskuuta 2008 annetun Euroopan parlamentin ja neuvoston asetuksen (EY) N:o 300/2008 (1) ja erityisesti sen 4 artiklan 3 kohdan,
   sekä katsoo seuraavaa:

               (1)

               Yksityiskohtaisista toimenpiteistä ilmailun turvaamista koskevien yhteisten perusvaatimusten täytäntöönpanemiseksi 4 päivänä maaliskuuta 2010 annetun komission asetuksen (EU) N:o 185/2010 (2) täytäntöönpanosta saatu kokemus on osoittanut, että eräiden yhteisten perusvaatimusten täytäntöönpanoa koskeviin yksityiskohtaisiin sääntöihin on tarpeen tehdä pieniä muutoksia.

               (2)

               Kyse on tiettyjen ilmailun turvaamista koskevien erityistoimenpiteiden selkiyttämisestä ja yksinkertaistamisesta oikeusvarmuuden parantamiseksi, lainsäädännön tulkinnan yhdenmukaistamiseksi ja ilmailun turvaamista koskevien yhteisten perusvaatimusten täytäntöönpanon parantamiseksi entisestään.

               (3)

               Muutokset koskevat vain eräitä toimenpiteitä, jotka liittyvät kulunvalvontaan, yleiseen valvontaan ja kiertovartiointiin, matkustajien ja ruumassa kuljetettavien matkatavaroiden turvatarkastuksiin, rahdin, postin, lennon aikana käytettävien tarvikkeiden ja lentoasematarvikkeiden turvavalvontatoimenpiteisiin sekä henkilöstön koulutukseen ja turvalaitteisiin.

               (4)

               Sen vuoksi asetusta (EU) N:o 185/2010 olisi muutettava.

               (5)

               Tässä asetuksessa säädetyt toimenpiteet ovat siviili-ilmailun turvaamista käsittelevän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 185/2010 liite tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 29 päivänä helmikuuta 2012.

            Komission puolesta

         José Manuel BARROSO

            Puheenjohtaja

      (1)  EUVL L 97, 9.4.2008, s. 72.

      (2)  EUVL L 55, 5.3.2010, s. 1.

      LIITE
      Muutetaan asetuksen (EU) N:o 185/2010 liite seuraavasti:

                  1.

                  Korvataan 1.1.3.4 kohta seuraavasti:

                              ”1.1.3.4

                              Aina kun kriittisiin osiin on voinut päästä turvatarkastamattomia henkilöitä, matkustajia ja miehistön jäseniä, jotka saapuvat muista kuin lisäyksessä 4-B luetelluista kolmansista maista, niissä osissa, joiden koskemattomuus on voinut vaarantua, on suoritettava turvaetsintä mahdollisimman pian, jotta voidaan kohtuudella varmistaa, ettei osassa ole kiellettyjä esineitä.
                              Edellä olevan 1 kohdan säännökset on katsottava täytetyiksi sellaisten ilma-alusten osalta, joille on tehty ilma-aluksen turvaetsintä.
                              Edellä olevaa 1 kohtaa ei sovelleta, kun 1.3.2 ja 4.1.1.7 kohdan soveltamisalaan kuuluvilla henkilöillä on ollut pääsy kriittisiin osiin.
                              Kun on kyse muista maista kuin lisäyksessä 4-B luetelluista kolmansista maista saapuvista matkustajista ja miehistön jäsenistä, 1 kohtaa sovelletaan ainoastaan niihin kriittisiin osiin, joissa voi olla turvatarkastettuja ruumaan meneviä matkatavaroita ja/tai joita käyttävät turvatarkastetut lähtevät matkustajat, jotka eivät lähde samalla ilma-aluksella kuin kyseiset matkustajat ja miehistön jäsenet.”

                  2.

                  Lisätään 1.2.2.2 kohtaan alakohta seuraavasti:
                  ”Vaihtoehtoisesti pääsy voidaan myöntää biometrisellä tunnistusjärjestelmällä tehdyn positiivisen tunnistuksen jälkeen.”

                  3.

                  Lisätään 1.2.2.4 kohtaan alakohta seuraavasti:
                  ”Jos käytetään biometristä tunnistusta, on varmistettava, että turvavalvotulle alueelle pyrkivällä henkilöllä on jokin 1.2.2.2 kohdassa luetelluista luvista ja että kyseinen lupa on voimassa eikä sitä ole mitätöity.”

                  4.

                  Lisätään 1.2.6.9 kohta seuraavasti:

                              ”1.2.6.9

                              Ajoneuvot, joita käytetään ainoastaan lentokenttäalueella ja joilla ei ole lupaa ajaa yleisillä teillä, voidaan vapauttaa 1.2.6.2–1.2.6.8 kohdan soveltamisesta, jos niiden osoitetaan selkein ulkoisin merkinnöin olevan kyseisellä lentoasemalla käytettäviä työajoneuvoja.”

                  5.

                  Lisätään 1.2.7.1 kohdan c alakohdan loppuun seuraava:
                  ”; ja

                              d)

                              terminaalin tai sisäänkäynnin ja sen ilma-aluksen, jolla miehistön jäsenet ovat saapuneet tai jolla he lähtevät, välisellä alueella.”

                  6.

                  Korvataan 1.5.2 kohta seuraavasti:

                              ”1.5.2

                              Valvonnan ja kiertovartioinnin suoritustiheyden ja suoritustavan on perustuttava riskinarviointiin ja oltava toimivaltaisen viranomaisen hyväksymiä. Niissä on otettava huomioon

                                          a)

                                          lentoaseman koko, mukaan luettuina eri toimintojen lukumäärä ja toiminnan luonne; ja

                                          b)

                                          lentoaseman järjestely, erityisesti lentoasemalle perustettujen alueiden keskinäiset suhteet; ja

                                          c)

                                          valvonnan suoritustapoihin ja kiertovartiointiin liittyvät mahdollisuudet ja rajoitukset.

                                    Valvonnan ja kiertovartioinnin suoritustiheyteen ja suoritustapaan liittyvät riskinarvioinnin osat on pyynnöstä asetettava kirjallisina saataville vaatimustenmukaisuuden seurantaa varten.”

                  7.

                  Muutetaan 4.1.3.4 kohta seuraavasti:

                              a)

                              korvataan c alakohta seuraavasti:

                                          ”c)

                                          hankittu lentokenttäalueella tarkastuskorttien tarkastuspisteen jälkeen sijaitsevista myyntipisteistä, joissa sovelletaan lentoaseman turvaohjelmaan kuuluvia hyväksyttyjä turvamenettelyjä, edellyttäen, että neste, aerosoli tai geeli on pakattu kassiin, josta näkyy jos sen sisältöön on puututtu, ja jossa on riittävät todisteet siitä, että neste, aerosoli tai geeli on hankittu kyseisellä lentoasemalla viimeksi kuluneiden 24 tunnin aikana; tai”;

                              b)

                              korvataan e ja f alakohta seuraavasti:

                                          ”e)

                                          hankittu muulla unionin lentoasemalla edellyttäen, että neste, aerosoli tai geeli on pakattu kassiin, josta näkyy jos sen sisältöön on puututtu ja jossa on riittävät todisteet siitä, että neste, aerosoli tai geeli on hankittu kyseisellä lentoasemalla viimeksi kuluneiden 24 tunnin aikana; tai

                                          f)

                                          hankittu EU:n lentoliikenteen harjoittajan ilma-aluksessa edellyttäen, että neste, aerosoli tai geeli on pakattu kassiin, josta näkyy jos sen sisältöön on puututtu, ja jossa on riittävät todisteet siitä, että neste, aerosoli tai geeli on hankittu kyseisessä ilma-aluksessa viimeksi kuluneiden 24 tunnin aikana; tai”

                  8.

                  Korvataan 5.3.3.2 kohta seuraavasti:

                              ”5.3.3.2

                              Ruumassa kuljetettavat matkatavarat, joista on tullut erillään kulkevia matkatavaroita muista kuin 5.3.2 kohdassa mainituista syistä, on poistettava ilma-aluksesta ja tarkastettava uudelleen ennen kuin ne lastataan takaisin.”

                  9.

                  Korvataan 6.0.2 kohta seuraavasti:

                              ”6.0.2.

                              Seuraavia pidetään kiellettyinä esineinä rahti- ja postilähetyksissä:

                                          —

                                          valmiiksi kootut räjähteet ja sytytyslaitteet, joita ei kuljeteta sovellettavien turvallisuussääntöjen mukaisesti”

                  10.

                  Poistetaan 6.0.3 kohta.

                  11.

                  Korvataan 6.3.2.6 kohta seuraavasti:

                              ”6.3.2.6

                              Asiakirjojen on oltava toimivaltaisen viranomaisen saatavilla tarkastusta varten milloin tahansa ennen lähetyksen lastaamista ilma-alukseen ja sen jälkeen koko lennon ajan tai 24 tuntia sen mukaan, kumpi näistä ajoista on pitempi, ja niissä on annettava seuraavat tiedot:

                                          a)

                                          toimivaltaiselta viranomaiselta saatu valvotun edustajan yksilöivä aakkosnumeerinen tunniste;

                                          b)

                                          lähetyksen yksilöivä tunniste, kuten lentorahtikirjan (alarahtikirjan tai päärahtikirjan) numero;

                                          c)

                                          lähetyksen sisältö, lukuun ottamatta komission 13 päivänä huhtikuuta 2010 tekemän päätöksen K(2010) 774 lopullinen (1) 6.2.3 kohdan d ja e alakohdassa lueteltuja lähetyksiä;

                                          d)

                                          lähetyksen turvaluokitus, eli mainitaan joko

                                                      —

                                                      ”SPX”, jos lähetys on turvallinen matkustaja-, rahti- ja posti-ilma-aluksessa kuljetettavaksi; tai

                                                      —

                                                      ”SCO”, jos lähetys on turvallinen ainoastaan rahti- ja posti-ilma-aluksessa kuljetettavaksi; tai

                                                      —

                                                      ”SHR”, jos lähetys on turvallinen matkustaja-, rahti- ja posti-ilma-aluksessa kuljetettavaksi suuririskisiä lähetyksiä koskevien vaatimusten mukaisesti;

                                          e)

                                          syy turvaluokituksen antamiseen, eli mainitaan

                                                      —

                                                      ”KC” kun lähetys on vastaanotettu tunnetulta lähettäjältä; tai

                                                      —

                                                      ”AC” kun lähetys on vastaanotettu tunnetulta tiliasiakkaalta; tai

                                                      —

                                                      turvatarkastuksessa käytetty keino tai menetelmä; tai

                                                      —

                                                      perusteet lähetyksen vapauttamiselle turvatarkastuksesta;

                                          f)

                                          turvaluokituksen antaneen henkilön nimi tai vastaava tunniste ja luokituksen antamispäivä ja -aika;

                                          g)

                                          sellaisen valvotun edustajan toimivaltaiselta viranomaiselta saama yksilöivä tunniste, joka on hyväksynyt toisen valvotun edustajan lähetykselle antaman turvaluokituksen.

                  12.

                  Korvataan 6.3.2.7. kohta seuraavasti:

                              ”6.3.2.7

                              Yhteislähetysten osalta 6.3.2.5 ja 6.3.2.6 kohdan vaatimukset katsotaan täytetyiksi, jos

                                          a)

                                          yhdistämisen toteuttava valvottu edustaja säilyttää jokaisesta yksittäisestä lähetyksestä 6.3.2.6 kohdan a–g alakohdan mukaisesti vaaditut tiedot koko lennon/lentojen tai 24 tunnin ajan sen mukaan, kumpi näistä ajoista on pitempi; ja

                                          b)

                                          yhteislähetysten mukana seuraavissa asiakirjoissa on yhdistämisen toteuttaneen valvotun edustajan aakkosnumeerinen tunniste, yhteislähetyksen yksilöivä tunniste ja sen turvaluokitus.

                                    Edellä olevaa a alakohtaa ei tarvitse soveltaa yhteislähetyksiin, jotka turvatarkastetaan aina tai vapautetaan turvatarkastuksesta päätöksen K(2010) 774 6.2.3 kohdan d ja e alakohdan mukaisesti, jos valvottu edustaja antaa yhteislähetykselle sen yksilöivän tunnisteen sekä ilmoittaa sen turvaluokituksen ja kyseisen turvaluokituksen myöntämisen yksittäisen syyn.”

                  13.

                  Korvataan 6.6.1.1 kohdan a alakohta seuraavasti:

                              ”a)

                              valvotun edustajan, tunnetun lähettäjän tai tunnetun tiliasiakkaan on pakattava tai sinetöitävä lähetykset siten, että niiden sisältöön puuttuminen paljastuu; jos tämä ei ole mahdollista, on toteutettava vaihtoehtoisia suojatoimenpiteitä, joilla varmistetaan lähetyksen koskemattomuus; ja”

                  14.

                  Lisätään 6.8.2.3 kohdan loppuun seuraava:
                  ”Edellä 6.3.2.6 kohdan d alakohdassa tarkoitetun turvallisuusluokituksen voi heinäkuuhun 2014 asti ilmoittaa EU:hun tuotavan rahdin tai postin osalta ACC3 tai lentoliikenteen harjoittaja, joka saapuu jostakin lisäyksessä 6-Fii mainitusta kolmannesta maasta; heinäkuusta 2014 alkaen tällaisia turvaluokitusta koskevia ilmoituksia voivat antaa myös 6.8.3 kohdassa tarkoitetut valvotut edustajat.”

                  15.

                  Korvataan lisäyksen 6-A seitsemäs luetelmakohta seuraavasti:

                              ”—

                              (yrityksen nimi) varmistaa, että kaikki asiankuuluvat henkilöstön jäsenet saavat koulutusta asetuksen (EU) N:o 185/2010 liitteessä olevan 11 luvun mukaisesti ja että he ovat tietoisia yrityksen turvaohjelmasta johtuvista turvallisuusvastuistaan, ja”

                  16.

                  Poistetaan lisäyksestä 6-D otsikon ”kielletyt esineet” alla oleva toinen virke.

                  17.

                  Korvataan lisäys 6-E seuraavasti:
                  ”LISÄYS 6-E

                  RAHDINKULJETTAJAN VAKUUTUS
                  Yhteisistä siviili-ilmailun turvaamista koskevista säännöistä 11 päivänä maaliskuuta 2008 annetun asetuksen (EY) N:o 300/2008 ja sen täytäntöönpanosäädösten mukaisesti
                  vakuutan, että seuraavia turvamenettelyjä noudatetaan, kun lentorahtia tai lentopostia, johon on sovellettu turvavalvontatoimenpiteitä, kerätään, kuljetetaan, varastoidaan ja toimitetaan (valvotun edustajan, turvavalvontatoimenpiteitä rahtiin tai postiin soveltavan lentoliikenteen harjoittajan, tunnetun lähettäjän tai tunnetun tiliasiakkaan nimi:n puolesta):

                              —

                              Kaikki tällaisen lentorahdin ja lentopostin kuljetukseen osallistuvat henkilöstön jäsenet ovat saaneet yleisen turvatietoisuuskoulutuksen asetuksen (EU) N:o 185/2010 liitteessä olevan 11.2.7 kohdan mukaisesti;

                              —

                              Kaiken palvelukseen otettavien henkilöiden, joilla on mahdollisuus päästä käsiksi lentorahtiin tai lentopostiin, luotettavuus varmennetaan. Tähän sisältyvät ainakin henkilöllisyyden tarkistus (jos mahdollista kuvallisella henkilökortilla, ajokortilla tai passilla) sekä ansioluettelon ja/tai annettujen suositusten tarkistus;

                              —

                              Ajoneuvojen lastitilat sinetöidään tai lukitaan. Kuomupeitteellä varustetut ajoneuvot suojataan TIR-kaapeleilla. Avolavaisten ajoneuvojen lastitiloja valvotaan lentorahdin kuljetuksen aikana.

                              —

                              Lastitilassa tehdään etsintä välittömästi ennen lastausta, ja tämän etsinnän luotettavuus säilytetään siihen saakka, kunnes lastaus suoritetaan loppuun.

                              —

                              Jokaisella kuljettajalla on mukanaan kuvallinen henkilökortti, ajokortti tai muu asiakirja, joka on kansallisten viranomaisten myöntämä tai tunnustama.

                              —

                              Kuljettajat eivät pysähdy aiheettomasti tavaran keräämisen ja toimittamisen välillä. Jos tätä on mahdotonta välttää, kuljettaja tarkastaa lastin turvallisuuden ja lukkojen ja/tai sinettien koskemattomuuden palatessaan ajoneuvoon. Jos kuljettaja havaitsee merkkejä siitä, että lastiin on puututtu, hän ilmoittaa asiasta esimiehelleen, eikä lentorahtia tai lentopostia toimiteta perille ilmoittamatta asiasta.

                              —

                              Kuljetusta ei teetetä alihankintana kolmannella osapuolella, ellei myös kyseinen kolmas osapuoli ole tehnyt kuljetussopimusta [sama valvotun edustajan, tunnetun lähettäjän tai tunnetun tiliasiakkaan nimi kuin edellä tai sama rahdinkuljettajan hyväksyneen tai sertifioineen toimivaltaisen viranomaisen nimi]:n kanssa; ja

                              —

                              Mitään muita palveluja (esim. varastointia) ei teetetä alihankintana minkään muun osapuolen kuin valvotun edustajan tai sellaisen yrityksen kanssa, jonka toimivaltainen viranomainen on sertifioinut tai hyväksynyt ja luetteloinut näiden palvelujen tarjoamista varten.

                        Kannan täyden vastuun tästä vakuutuksesta.
                  Nimi:
                  Asema yrityksessä:
                  Yrityksen nimi ja osoite:
                  Päivämäärä:
                  Allekirjoitus:”

                  18.

                  Lisätään 8.0.4 kohta seuraavasti:

                              ”8.0.4

                              Luettelo kielletyistä esineistä lennon aikana käytettävissä tarvikkeissa on sama kuin lisäyksessä 4-C.”

                  19.

                  Korvataan 8.1.4.2 kohta seuraavasti:

                              ”8.1.4.2

                              Jotta yritys voidaan nimetä tunnetuksi toimittajaksi, sen on toimitettava lisäyksessä 8-B oleva ”Lennon aikana käytettävien tarvikkeiden tunnetun toimittajan sitoumusvakuutus” jokaiselle yritykselle, jolle se toimittaa tarvikkeita. Vakuutuksessa on oltava laillisen edustajan allekirjoitus.
                              Yrityksen, jolle tunnettu toimittaja toimittaa tarvikkeita, on säilytettävä allekirjoitettu vakuutus varmennuskeinona.”

                  20.

                  Korvataan 8.1.5 kohta seuraavasti:
                  ”8.1.5   Lentoliikenteen harjoittajan, valvotun toimittajan ja tunnetun toimittajan soveltamat turvavalvontatoimenpiteet

                              8.1.5.1

                              Lentoliikenteen harjoittajan ja lennon aikana käytettävien tarvikkeiden valvotun toimittajan ja tunnetun toimittajan on

                                          a)

                                          nimitettävä yrityksen turva-asioista vastaava henkilö; ja

                                          b)

                                          varmistettava, että henkilöt, joilla on mahdollisuus päästä käsiksi lennon aikana käytettäviin tarvikkeisiin, saavat yleisen turvatietoisuuskoulutuksen 11.2.7 kohdan mukaisesti ennen pääsylupaa; ja

                                          c)

                                          estettävä luvaton pääsy toimitiloihinsa ja lennon aikana käytettävien tarvikkeiden luo; ja

                                          d)

                                          kohtuudella varmistettava, ettei lennon aikana käytettäviin tarvikkeisiin ole kätketty kiellettyjä esineitä; ja

                                          e)

                                          käytettävä tarvikkeisiin puuttumisen paljastavia sinettejä kaikissa ajoneuvoissa ja/tai konteissa, joissa kuljetetaan lennon aikana käytettäviä tarvikkeita, tai fyysisesti suojattava ajoneuvot ja/tai kontit.

                                    Edellä olevaa e alakohtaa ei sovelleta lentokenttäalueella tapahtuviin kuljetuksiin.

                              8.1.5.2

                              Jos tunnettu toimittaja käyttää tarvikkeiden kuljettamiseen toista yritystä, joka ei ole lentoliikenteen harjoittajan tunnettu toimittaja tai valvottu toimittaja, tunnetun toimittajan on varmistettava, että kaikkia 8.1.5.1 kohdassa lueteltuja turvavalvontatoimenpiteitä noudatetaan.

                              8.1.5.3

                              Lentoliikenteen harjoittajan ja valvotun toimittajan soveltamiin turvavalvontatoimenpiteisiin sovelletaan myös erillisessä komission päätöksessä säädettyjä lisäsäännöksiä.”

                  21.

                  Korvataan lisäyksen 8-A seitsemäs luetelmakohta seuraavasti:

                              ”—

                              (yrityksen nimi) varmistaa, että kaikki asiaankuuluvat henkilöstön jäsenet saavat koulutusta asetuksen (EU) N:o 185/2010 liitteessä olevan 11 luvun mukaisesti ja että he ovat tietoisia yrityksen turvaohjelmasta johtuvista turvallisuusvastuistaan, ja”

                  22.

                  Korvataan LISÄYS 8-B seuraavasti:
                  ”LISÄYS 8-B

                  LENNON AIKANA KÄYTETTÄVIEN TARVIKKEIDEN TUNNETUN TOIMITTAJAN

                     SITOUMUSVAKUUTUS

                  Yhteisistä siviili-ilmailun turvaamista koskevista säännöistä 11 päivänä maaliskuuta 2008 annetun asetuksen (EY) N:o 300/2008 ja sen täytäntöönpanosäädösten mukaisesti
                  vakuutan, että

                              —

                              (yrityksen nimi)

                                          a)

                                          nimittää yritykset turva-asioista vastaavan henkilön; ja

                                          b)

                                          varmistaa, että henkilöt, joilla on mahdollisuus päästä käsiksi lennon aikana käytettäviin tarvikkeisiin, saavat yleisen turvatietoisuuskoulutuksen asetuksen (EU) N:o 185/2010 liitteessä olevan 11.2.7 kohdan mukaisesti ennen pääsylupaa; ja

                                          c)

                                          estää luvattoman pääsyn toimitiloihinsa ja lennon aikana käytettävien tarvikkeiden luo; ja

                                          d)

                                          varmistaa kohtuudella, ettei lennon aikana käytettäviin tarvikkeisiin ole kätketty kiellettyjä esineitä; ja

                                          e)

                                          käyttää tarvikkeisiin puuttumisen paljastavia sinettejä kaikissa ajoneuvoissa ja/tai konteissa, joissa kuljetetaan lennon aikana käytettäviä tarvikkeita (tätä alakohtaa ei sovelleta lentokenttäalueella tapahtuviin kuljetuksiin).

                                    Jos (yrityksen nimi) käyttää tarvikkeiden kuljettamiseen toista yritystä, joka ei ole lentoliikenteen harjoittajan tunnettu toimittaja tai valvottu toimittaja, se varmistaa, että kaikkia edellä lueteltuja turvavalvontatoimenpiteitä noudatetaan.

                              —

                              vaatimustenmukaisuuden varmistamiseksi (yrityksen nimi) toimii täydessä yhteistyössä kaikissa vaadituissa tarkastuksissa ja antaa kaikki pyydetyt asiakirjat tarkastajien käyttöön,

                              —

                              (yrityksen nimi) ilmoittaa (lentoliikenteen harjoittaja tai valvottu toimittaja, jolle se toimittaa lennon aikana käytettäviä tarvikkeita):lle kaikista vakavista turvarikkomuksista ja kaikista epäilyttävistä olosuhteista, joilla saattaa olla merkitystä lennon aikana käytettävien tarvikkeiden kannalta, erityisesti yrityksistä kätkeä tarvikkeisiin kiellettyjä esineitä,

                              —

                              (yrityksen nimi) varmistaa, että kaikki asiaankuuluvat henkilöstön jäsenet saavat koulutusta asetuksen (EU) N:o 185/2010 liitteessä olevan 11 luvun mukaisesti ja että he ovat tietoisia turvallisuusvastuistaan, ja

                              —

                              (yrityksen nimi) ilmoittaa (lentoliikenteen harjoittaja tai valvottu toimittaja, jolle se toimittaa lennon aikana käytettäviä tarvikkeita):lle, jos

                                          a)

                                          se lopettaa toimintansa; tai

                                          b)

                                          se ei enää pysty täyttämään asiaa koskevan EU-lainsäädännön vaatimuksia.

                        Otan täyden vastuun tästä vakuutuksesta
                  Laillinen edustaja
                  Nimi:
                  Päivämäärä:
                  Allekirjoitus:”

                  23.

                  Lisätään 9.0.4 kohta seuraavasti:

                              ”9.0.4

                              Luettelo kielletyistä esineistä lentoasematarvikkeissa on sama kuin lisäyksessä 4-C.”

                  24.

                  Korvataan 9.1.1.1 kohta seuraavasti:

                              ”9.1.1.1

                              Lentoasematarvikkeet on turvatarkastettava ennen kuin niitä saa viedä turvavalvotuille alueille, paitsi jos

                                          a)

                                          lentoaseman pitäjä, joka toimittaa tarvikkeet omalle lentoasemalleen, on soveltanut niihin vaadittuja turvavalvontatoimenpiteitä ja tarvikkeet ovat näiden toimenpiteiden suorittamishetkestä niiden turvavalvotulle alueelle toimittamiseen saakka olleet suojattuina niin, ettei niihin ole päässyt luvatta käsiksi; tai

                                          b)

                                          tunnettu toimittaja on soveltanut tarvikkeisiin vaadittuja turvavalvontatoimenpiteitä ja tarvikkeet ovat näiden toimenpiteiden suorittamishetkestä niiden turvavalvotulle alueelle toimittamiseen saakka olleet suojattuina niin, ettei niihin ole päässyt luvatta käsiksi.”

                  25.

                  Korvataan 9.1.3.2 kohta seuraavasti:

                              ”9.1.3.2

                              Jotta yritys voidaan nimetä tunnetuksi toimittajaksi, sen on toimitettava lentoaseman pitäjälle lisäyksessä 9-A esitetty ”Lentoasematarvikkeiden tunnetun toimittajan sitoumusvakuutus”. Vakuutuksessa on oltava laillisen edustajan allekirjoitus.
                              Lentoaseman pitäjän on säilytettävä allekirjoitettu vakuutus varmennuskeinona.”

                  26.

                  Korvataan 9.1.4 kohta seuraavasti:
                  ”9.1.4   Tunnetun toimittajan tai lentoaseman pitäjän soveltamat turvavalvontatoimenpiteet

                  Lentoasematarvikkeiden tunnetun toimittajan tai lentoaseman pitäjän, joka toimittaa lentoasematarvikkeita turvavalvotulle alueelle on

                              a)

                              nimitettävä yrityksen turva-asioista vastaava henkilö; ja

                              b)

                              varmistettava, että henkilöt, joilla on mahdollisuus päästä käsiksi lentoasematarvikkeisiin, saavat yleisen turvatietoisuuskoulutuksen 11.2.7 kohdan mukaisesti ennen pääsylupaa; ja

                              c)

                              estettävä luvaton pääsy toimitiloihinsa ja lentoasematarvikkeiden luo; ja

                              d)

                              kohtuudella varmistettava, ettei lentoasematarvikkeisiin ole kätketty kiellettyjä esineitä; ja

                              e)

                              käytettävä tarvikkeisiin puuttumisen paljastavia sinettejä kaikissa ajoneuvoissa ja/tai konteissa, joissa kuljetetaan lentoasematarvikkeita, tai fyysisesti suojattava ajoneuvot ja/tai kontit.

                        Edellä olevaa e alakohtaa ei sovelleta lentokenttäalueella tapahtuviin kuljetuksiin.
                  Jos tunnettu toimittaja käyttää tarvikkeiden lentoasemalle kuljettamiseen toista yritystä, joka ei ole lentoaseman pitäjän tunnettu toimittaja, tunnetun toimittajan on varmistettava, että kaikkia tässä kohdassa lueteltuja turvavalvontatoimenpiteitä noudatetaan.”

                  27.

                  Korvataan lisäys 9-A seuraavasti:
                  ”LISÄYS 9-A

                  LENTOASEMATARVIKKEIDEN TUNNETUN TOIMITTAJAN

                     SITOUMUSVAKUUTUS

                  Yhteisistä siviili-ilmailun turvaamista koskevista säännöistä 11 päivänä maaliskuuta 2008 annetun asetuksen (EY) N:o 300/2008 ja sen täytäntöönpanosäädösten mukaisesti
                  vakuutan, että

                              —

                              (yrityksen nimi)

                                          a)

                                          nimittää yrityksen turva-asioista vastaavan henkilön; ja

                                          b)

                                          varmistaa, että henkilöt, joilla on mahdollisuus päästä käsiksi lentoasematarvikkeisiin, saavat yleisen turvatietoisuuskoulutuksen asetuksen (EU) N:o 185/2010 liitteessä olevan 11.2.7 kohdan mukaisesti ennen pääsylupaa; ja

                                          c)

                                          estää luvattoman pääsyn toimitiloihinsa ja lentoasematarvikkeiden luo; ja

                                          d)

                                          varmistaa kohtuudella, ettei lentoasematarvikkeisiin ole kätketty kiellettyjä esineitä; ja

                                          e)

                                          käyttää tarvikkeisiin puuttumisen paljastavia sinettejä kaikissa ajoneuvoissa ja/tai konteissa, joissa kuljetetaan lentoasematarvikkeita (tätä alakohtaa ei sovelleta lentokenttäalueella tapahtuviin kuljetuksiin).

                                    Jos (yrityksen nimi) käyttää tarvikkeiden kuljettamiseen toista yritystä, joka ei ole lentoaseman pitäjän tunnettu toimittaja, se varmistaa, että kaikkia edellä lueteltuja turvavalvontatoimenpiteitä noudatetaan.

                              —

                              vaatimustenmukaisuuden varmistamiseksi (yrityksen nimi) toimii täydessä yhteistyössä kaikissa vaadituissa tarkastuksissa ja antaa kaikki pyydetyt asiakirjat tarkastajien käyttöön,

                              —

                              (yrityksen nimi) ilmoittaa (lentoaseman pitäjä):lle kaikista vakavista turvarikkomuksista ja kaikista epäilyttävistä olosuhteista, joilla saattaa olla merkitystä lentoasematarvikkeiden kannalta, erityisesti yrityksistä kätkeä tarvikkeisiin kiellettyjä esineitä,

                              —

                              (yrityksen nimi) varmistaa, että kaikki asiaankuuluvat henkilöstön jäsenet saavat koulutusta asetuksen (EU) N:o 185/2010 liitteessä olevan 11 luvun mukaisesti ja että he ovat tietoisia turvallisuusvastuistaan, ja

                              —

                              (yrityksen nimi) ilmoittaa (lentoaseman pitäjä):lle, jos

                                          a)

                                          se lopettaa toimintansa; tai

                                          b)

                                          se ei enää pysty täyttämään asiaa koskevan EU-lainsäädännön vaatimuksia.

                        Otan täyden vastuun tästä vakuutuksesta
                  Laillinen edustaja
                  Nimi:
                  Päivämäärä:
                  Allekirjoitus:”

                  28.

                  Lisätään 11.2.7 kohta seuraavasti:
                  ”11.2.7   Koulutus henkilöille, joilta edellytetään yleistä turvatietoisuutta

                  Yleisen turvatietoisuuskoulutuksen on annettava seuraavat valmiudet:

                              a)

                              aiempien siviili-ilmailuun kohdistuneiden laittomien tekojen, terroritekojen ja nykyisten uhkien tuntemus;

                              b)

                              tietoisuus asiaa koskevista lakisääteisistä vaatimuksista;

                              c)

                              ilmailun turvaamisen tavoitteiden ja järjestelyjen tuntemus omassa työympäristössään, mukaan luettuina turvavalvontatoimenpiteitä toteuttavien henkilöiden velvollisuudet ja vastuut;

                              d)

                              ilmoitusmenettelyjen tuntemus; ja

                              e)

                              kyky reagoida asianmukaisesti turvallisuutta vaarantaviin tapahtumiin.

                        Kaikkien yleiseen turvatietoisuuskoulutukseen osallistuvien henkilöiden on osoitettava ymmärtävänsä kaikki tässä kohdassa tarkoitetut asiat ennen kuin he voivat aloittaa tehtäviensä suorittamisen.”

                  29.

                  Korvataan 11.4.2 kohdan a alakohta seuraavasti:

                              ”a)

                              perus-, erityis- ja turvatietoisuuskoulutuksessa hankittujen valmiuksien osalta vähintään viiden vuoden välein tai, jos valmiuksia ei ole käytetty yli kuuteen kuukauteen, ennen paluuta turvatehtäviin; ja”

                  30.

                  Korvataan 12.7.2.2 kohta seuraavasti:

                              ”12.7.2.2

                              Kaikkien nesteiden, aerosolien ja geelien turvatarkastuslaitteiden on oltava standardin 1 mukaisia.
                              Standardin 1 voimassaolo päättyy 29 päivänä huhtikuuta 2016.”

         (1)  Ei julkaistu.”


title: Komission täytäntöönpanoasetus (EU) 2016/616, annettu 20 päivänä huhtikuuta 2016, kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               21.4.2016

               FI

               Euroopan unionin virallinen lehti

               L 105/16

         KOMISSION TÄYTÄNTÖÖNPANOASETUS (EU) 2016/616,
   annettu 20 päivänä huhtikuuta 2016,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 20 päivänä huhtikuuta 2016.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  EUVL L 157, 15.6.2011, s. 1.

      LIITE

         Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  IL

                  110,9

                  MA

                  92,8

                  SN

                  175,5

                  TR

                  108,9

                  ZZ

                  122,0

                  0707 00 05

                  MA

                  80,7

                  TR

                  108,5

                  ZZ

                  94,6

                  0709 93 10

                  MA

                  91,2

                  TR

                  126,2

                  ZZ

                  108,7

                  0805 10 20

                  CR

                  66,6

                  EG

                  48,9

                  IL

                  79,4

                  MA

                  57,5

                  TR

                  38,0

                  ZZ

                  58,1

                  0805 50 10

                  MA

                  132,7

                  ZZ

                  132,7

                  0808 10 80

                  AR

                  107,0

                  BR

                  104,1

                  CL

                  114,8

                  CN

                  131,9

                  NZ

                  153,8

                  US

                  153,3

                  ZA

                  87,3

                  ZZ

                  121,7

                  0808 30 90

                  AR

                  96,1

                  CL

                  117,4

                  CN

                  86,4

                  ZA

                  112,4

                  ZZ

                  103,1

         (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö. Koodi ”ZZ” tarkoittaa ”muuta alkuperää”.